קחי עוד ואלס
יש עשר עלמות חן בוינה ; יש למוות כתף כדי לבכות ; יש סלון עם מאות חלונות בו ; ויש עץ ליונים המתות ; והאור שנתלש מן הבוקר ; בגלריית הקרח הוצב ; איי, איי-איי-איי ; קחי עוד ואלס, קחי עוד ואלס ; קחי עוד ואלס עם מחסום על שיניו ; אני רוצה בך, רוצה בך, רוצה בך ; על כסא עם עיתון שגווע ; בתוך כוך בסופו של הפרח ; בחדרון בלי זכרון אהבה ; במיטה בה הירח הזיע ; בצעקה של פסיעות בחולות ; איי, איי-איי-איי ; קחי עוד ואלס, קחי עוד ואלס ; קחי וחבקי את כתפיו החולות ; עוד ואלס, עוד ואלס ; עוד ואלס, עוד ואלס ; הוא בעצמו בא לנשוף ריח ברנדי וסוף ; וטובל את זנבו בגלים ; יש בוינה אולם של קונצרטים ; ופיך הוא אמן מפורסם ; ויש בר שכולם השתתקו בו ; זה הבלוז שהכריז על מותם ; אך עם זר של דמעות מי מגיע ; מי אל תוך תמונתך מטפס ; איי, איי-איי-איי ; קחי עוד ואלס, קחי עוד ואלס ; קחי עוד ואלס, כבר שנים הוא גוסס ; יש מרתף שילדים צוחקים בו ; שם נשכב עוד מעט ונשתוק ; בחלום של נרות מהונגריה ; ובאובך של ערב מתוק ; ואראה איך קשרת אל הצער ; את הצאן ופרחי השלגים ; איי, איי-איי-איי ; קחי עוד ואלס, קחי עוד ואלס ; שר: אזכור אותך, אל תדאגי ; עוד ואלס, עוד ואלס ; עוד ואלס, עוד ואלס ; הוא בעצמו בא לנשוף ריח ברנדי וסוף ; וטובל את זנבו בגלים ; וארקוד איתך עוד בוינה ; מחופש לנהר משתפך ; על כתפי יקינטון יצמח פרא ; ושפתי ישתו טל מגופך ; ואקבור את נפשי בתוך ספר ; עם תמונות מצהיבות בין דפיו ; ואטבול במבול של יופייך את ; הכינור הישן והצלב ; ועל פני הריקוד הרוגע ; לבריכות של פנייך אשוט ; איי, איי-איי-איי ; קחי עוד ואלס, קחי עוד ואלס ; הוא שלך, כל השאר כבר אבוד; 